gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9952, del 07-10-2024 (2024/9835)

RESOLUCIÓ de 25 de setembre de 2024, de la Universitat d’Alacant per la qual es nomena professor titular d'universitat en l’àrea de coneixement d’Història Antiga.
------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9835

CVE
:   OQGX-Q-4923-8247

Data del document
:   25-09-2024

Organisme emissor
:   Universitat d'Alacant

Tipus de document
:   Resolució

D’acord amb la proposta elevada per la comissió nomenada per a jutjar la plaça de professor/a titular d'universitat número DF03083, convocada per la Resolució d’11 de juny de 2024 (BOE de 18 de junio de 2024), de l’àrea de coneixement d’Història Antiga, Departament de Prehistòria, Arqueologia, Història Antiga, Filologia Grega i Filologia Llatina, i una vegada presentada per la persona interessada la documentació a què fa referència la base novena de la convocatòria, aquest rectorat

RESOL

En ús de les atribucions conferides per l’article 65 de la Llei orgànica 6/2001, de 21 de desembre, d’universitats, i la resta de disposicions que la despleguen, nomenar Juan Carlos Olivares Pedreño professor titular d'universitat de l’àrea de coneixement d’Història Antiga, adscrita al Departament de Prehistòria, Arqueologia, Història Antiga, Filologia Grega i Filologia Llatina.

Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d’Alacant competent, en el termini de dos mesos comptadors a partir de l’endemà de ser publicada, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques; l’article 38.4 de la Llei orgànica 2/2023, de 22 de març, del Sistema Universitari, i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d’un mes comptador a partir de l’endemà de ser publicada, davant de la rectora, d’acord amb el que disposen els articles 123 i 124 de la Llei 39/2015.

  

Alacant, 25 de setembre de 2024

Amparo Navarro Faure

Rectora
Diari Oficial de la Generalitat Valenciana


Sumari del DOGV 10038, del 13-12-2024 (2024/13216)

ANUNCI de l'expedient FOCUPAVP/24/2024 de concessió demanial de la via pecuària Assagador de Baiona, en el terme municipal de Mutxamel, per a l'execució del Projecte de renovació d'un tram de la canonada d'impulsió d'aigua en Río Park, Mutxamel.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10327

Data del DOGV
:   13-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/13326

CVE
:   WBFC-I-8862-85706

Data del document
:   18-11-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

Als efectes previstos en l'article 34 de la Llei 3/2014, d'11 de juliol, de la Generalitat, de vies pecuàries de la Comunitat Valenciana i en l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/24/2024 de concessió demanial d'ocupació del subsol de la via pecuària Assagador de Baiona per a l'execució del Projecte de renovació d'un tram de la canonada d'impulsió d'aigua en Río Park, en el terme municipal de Mutxamel.

Cosa que es fa pública perquè puga ser examinat l'expedient en les oficines de la Direcció Territorial del Servici Territorial de Medi Ambient de la Conselleria de Medi Ambient, Infraestructures i Territori d'Alacant, situades al carrer Professor Manuel Sala, 2 - 2a planta, (en horari de 09:00 a 14:00 hores, de dilluns a divendres) i formular totes les al·legacions que s’estimen oportunes en el termini d'un mes, a partir de la publicació del present anunci.

Així mateix, i de conformitat amb l’esmentat article 83 de la Llei 39/2015, d'1 d'octubre, del procediment administratiu comú de les administracions públiques, l'expedient està a la disposició de qualsevol persona interessada en la pàgina web d'esta conselleria, en l'enllaç:

<http://www.agroambient.gva.es/web/medio-natural/servei-d-ordenacio-i-gestio-forestal>

  

Alacant, 18 de novembre de 2024

Miguel Nicolás Halabi Antón

Director Territorial de Medi Ambient, Infraestructures i Territori
Diari Oficial de la Generalitat Valenciana


Sumari del DOGV 9812, del 20-03-2024 (2024/2360)

Anunci de la informació pública de l'esborrany de projecte de decret, del president de la Generalitat, pel qual s'aproven les bases reguladores per a la concessió de subvencions destinades a projectes i iniciatives en matèria de memòria democràtica valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9812

Data del DOGV
:   20-03-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2360


Data del document
:   20-02-2024

Organisme emissor
:   Presidència de la Generalitat

Tipus de document
:   Anunci

Descriptors 

:   * Presidència de la Generalitat

Anunci de la informació pública de l'esborrany de projecte de decret, del president de la Generalitat, pel qual s'aproven les bases reguladores per a la concessió de subvencions destinades a projectes i iniciatives en matèria de memòria democràtica valenciana. [2024/2360]  
Amb la finalitat de donar publicitat al projecte de decret del president de la Generalitat, pel qual s'aproven les bases reguladores per a la concessió de subvencions destinades a projectes i iniciatives en matèria de memòria democràtica valenciana, s'obri un període d'informació pública durant un termini de deu dies naturals, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que s'establix en l'article 14.4 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, i en compliment del tràmit d'audiència previst en l'article 52.2 del Decret 24/2009, de 13 de febrer, del Consell, sobre la forma, estructura i el procediment d'elaboració de projectes normatius.  
Les aportacions es canalitzaran a través del Portal de Participació de la Generalitat, en l'enllaç http://gvaparticipa.gva.es/legislation/processes.  
Les persones físiques, que, d'acord amb el que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques, trien comunicar-se amb l'Administració per mitjans no electrònics podran dirigir les al·legacions, suggeriments o observacions al Servici de gestió foment qualitat democràtica, remetent-les al Registre General de Presidència de la Generalitat, situat al C/ En Bou, 9-11, 46690 de València, sense perjuí del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic gkcryqjqtvqjgqghdr@xej.ya.  
  
València, 20 de febrer de 2024.- El director general de Transparència i Participació: José Salvador Tárrega Cervera.
Diari Oficial de la Generalitat Valenciana


Sumari del DOGV 9819, del 02-04-2024 (2024/2312)

Anunci de l'aprovació inicial del projecte de millora en gestió d'abocaments, reutilització de l'aigua i reducció de fugues, vinculat a la canalització del barranc Fondo.
--------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2312


Data del document
:   08-03-2024

Organisme emissor
:   Ajuntament de L'Alfàs del Pi

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació inicial del projecte de millora en gestió d'abocaments, reutilització de l'aigua i reducció de fugues, vinculat a la canalització del barranc Fondo. [2024/2312]  
La Junta de Govern local, en sessió ordinària de data 5 de març de 2024, ha aprovat inicialment el projecte de millora en la gestió d'abocaments, reutilització de l'aigua i reducció de fugues, vinculat a la canalització del barranc Fondo, redactat per l'enginyer de camins, canals i ports José Ramón García Pastor, i el pressupost d'execució total del qual puja a la quantitat de 143.416,77 euros (IVA inclòs). Esta actuació ha sigut inclosa en el Pla de sostenibilitat turística en destinació: «L'Alfàs del Pi destinació turística: reforçant la sostenibilitat» (Pla de recuperació, transformació i resiliència - finançat per la Unió Europea - Next Generation EU).  
L'indicat document tècnic se sotmet al tràmit d'informació pública pel termini de 20 dies comptador a partir de la publicació en el Diari Oficial de la Generalitat Valenciana, i podrà ser consultat (PROY/7/2024) en la pàgina web municipal www.lalfas.es/list-transparencia/tablon-de-anuncios i en les dependències d'Urbanisme de l'Ajuntament, en horari d'atenció al públic, per a la presentació, si és el cas, de les al·legacions, suggeriments o reclamacions que es consideren pertinents; tot això de conformitat amb el que es disposa en l'article 183 i concordants del Decret legislatiu 1/2021, de 18 de juny, del Consell, pel qual s'aprova el text refós de la Llei d'ordenació del territori, urbanisme i paisatge.  
  
  
L'Alfàs del Pi, 8 de març de 2024.- L'alcalde president: Vicente Arques Cortés.
Diari Oficial de la Generalitat Valenciana


Sumari del DOGV 9850, del 16-05-2024 (2024/4436)

Extracte de la Resolució del 14 de maig de 2024, de la vicerectora d'Estudiantat i Vida Saludable, per la que es convoca Beca de col·laboració per a l'aprenentatge de tècniques i recursos de comunicació periodística.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4436


Data del document
:   14-05-2024

Organisme emissor
:   Presidència de la Generalitat

Tipus de document
:   Extracte

Extracte de la Resolució del 14 de maig de 2024, de la vicerectora d'Estudiantat i Vida Saludable, per la que es convoca Beca de col·laboració per a l'aprenentatge de tècniques i recursos de comunicació periodística. [2024/4436]  
BDNS (identif.): 761120.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/761120)  
  
Primer. Beneficiari  
Els candidats s'hauran d'ajustar als Criteris per a convocar beques de col·laboració per a l'estudiantat de la Universitat Jaume I.  
Grau en Periodisme i/o Publicitat.  
  
Segon. Finalitat  
1. Formar-se i aprofundir en el coneixement de les diverses tècniques i recursos de comunicació periodística, per a posar-los en pràctica en els diversos formats de comunicació.  
2. Crear un entorn multidisciplinar en el qual posar en comú els coneixements adquirits en diferents graus afins de la FCHS.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH?pArId=65350&pCategoria=4&pSubCategoria=28  
  
Quart. Dotació econòmica  
358 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 14 de maig de 2024.- La vicerectora d'Estudiantat i Vida Saludable, per delegació (Resolució 24.05.2022, DOGV 9349, 27.05.2022): M.ª del Carmen Pastor Verchili.
Diari Oficial de la Generalitat Valenciana


Sumari del DOGV 9821, del 04-04-2024 (2024/2806)

ACORD de 28 de març de 2024, del tribunal que ha de jutjar el concurs oposició per a la provisió de vacants d'infermer o infermera d'institucions sanitàries de la Conselleria de Sanitat, pel qual es publica la resolució provisional del concurs oposició, per l'ordre de puntuació aconseguida.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2806


Data del document
:   28-03-2024

Organisme emissor
:   Conselleria de Sanitat

Tipus de document
:   Acord

Anàlisi jurídica

ACORD de 28 de març de 2024, del tribunal que ha de jutjar el concurs oposició per a la provisió de vacants d'infermer o infermera d'institucions sanitàries de la Conselleria de Sanitat, pel qual es publica la resolució provisional del concurs oposició, per l'ordre de puntuació aconseguida. [2024/2806]  
De conformitat amb el que s'estableix a la base 6.3 de la convocatòria del concurs oposició per a la provisió de vacants d'infermer o infermera d'institucions sanitàries de la Conselleria de Sanitat (DOGV 9117, 30.06.2021), el tribunal que ha de jutjar l'esmentat procés selectiu acorda:  
Publicar al Diari Oficial de la Generalitat Valenciana la relació d'aspirants que han arribat fins a este punt del procés selectiu, especificant la puntuació total obtinguda en cada fase, que figura a l'annex. Els empats en la puntuació total es resoldran segons la base 6.3 de la convocatòria.   
Les persones aspirants disposaran d'un termini de deu dies hàbils, a comptar des de l'endemà de la publicació d'aquest acord, per a realitzar les al·legacions que consideren pertinents relatives a la puntuació de la fase de concurs, per mitjà de l'enllaç següent:  
https://www.gva.es/es/inicio/procedimientos'id\_proc=21341&version=amp  
  
València, 28 de març de 2024.- La presidenta: Carmen Montaner Bosch. El secretari: José Cucó Oliver.
Diari Oficial de la Generalitat Valenciana


Sumari del DOGV 9873, del 18-06-2024 (2024/5240)

Anunci de l'aprovació de la convocatòria del procés selectiu d'una plaça de naturalesa laboral fixa d'oficial o oficiala polivalent conductor o conductora d'acció social, corresponent a l'oferta d'ocupació pública 2023.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5240


Data del document
:   04-06-2024

Organisme emissor
:   Ajuntament de Picassent

Tipus de document
:   Anunci

Anunci de l'aprovació de la convocatòria del procés selectiu d'una plaça de naturalesa laboral fixa d'oficial o oficiala polivalent conductor o conductora d'acció social, corresponent a l'oferta d'ocupació pública 2023. [2024/5240]  
En Boletín Oficial del Estado número 135, de 4 de juny de 2024, s'ha publicat la convocatòria per a proveir una plaça d'oficial/a polivalent conductor/a d'acció social de la plantilla de personal laboral fix, a cobrir pel sistema de concurs oposició, en torn lliure.  
  
El termini de presentació de sol·licituds serà de vint dies hàbils a comptar de l'endemà de la publicació de l'anunci en el Boletín Oficial del Estado.  
Els anuncis successius referents a esta convocatòria, quan siga procedent de conformitat amb les bases, es faran públics en la forma prevista en les bases.  
  
Picassent, 4 de juny de 2024.- L'alcaldessa: Conxa García Ferrer.
Diari Oficial de la Generalitat Valenciana


Sumari del DOGV 9768, del 17-01-2024 (2024/180)

Anunci de l'acord de reactivació de la cooperativa i adaptació dels seus estatuts socials.
------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/180


Organisme emissor
:   la Prosperidad de Benimaclet, COOP V.

Tipus de document
:   Anunci

Anunci de l'acord de reactivació de la cooperativa i adaptació dels seus estatuts socials. [2024/180]  
Francisco Arrufat Pitarch, secretari de la cooperativa La Prosperidad de Benimaclet Cooperativa Valenciana, certifique que en el llibre registre d'actes de l'assemblea general d'esta societat cooperativa, que consta a càrrec meu, en allò corresponent a la sessió celebrada el passat dia 23 de maig de 2023, constituïda en primera convocatòria, existix, entre altres, l'acord que, literalment copiat, diu així:   
  
«Per unanimitat, i d'acord amb el que es disposa en l'article 82.2 del Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana, s'acorda la reactivació de la cooperativa, no havent-se distribuït l'haver social líquid i eliminant la causa que va motivar-ne la dissolució per ministeri de la llei, és a dir, per falta d'adaptació dels estatuts socials, i s'acorda l'aprovació dels estatuts socials d'esta entitat d'acord amb el que es preveu en el Decret legislatiu 2/2015, de 15 de maig, del Consell, pel qual aprova el text refós de la Llei de cooperatives de la Comunitat Valenciana.»  
I per deixar-ne constància als efectes oportuns, expedisc el present certificat, amb el vistiplau del president.  
  
València, 9 de gener de 2024.- El president: Luis Miguel Arrufat Lavernia. El secretari: Francisco Arrufat Pitarch.
Diari Oficial de la Generalitat Valenciana


Sumari del DOGV 9996, del 29-11-2024 (2024/12352)

ANUNCI de pròrroga del termini d'informació pública del Pla parcial del sector PP-24 del Pla general d'ordenació urbana de la Vila Joiosa.
------------------------------------------------------------------------------------------------------------------------------------------

### Dades del document

Número de DOGV
:   9996

Data del DOGV
:   29-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12724

CVE
:   QHHP-K-6792-87549

Data del document
:   26-11-2024

Organisme emissor
:   Ajuntament de la Vila Joiosa

Tipus de document
:   Anunci

Per mitjà del present edicte es fa públic que l'alcalde, en data 22 de novembre de 2024, ha dictat la Resolució número 4899, que, en la part dispositiva, disposa literalment:

*«Primer*

Ordenar la inserció del projecte d'urbanització, juntament amb la resta de documentació que integra el Pla parcial del sector PP 24 del PGOU, presentada en data 27 de juny de 2023, amb RE núm. 2889108923, per Juan Bautista A. LL., en representació de l’AIU PP24 Paraís Nord, completada per l'aportada mitjançant registre d'entrada 7204, de 2 d'abril de 2024, en la pàgina web municipal <https://villajoyosa.com/sites/urbanisme/v1/noticias/ver_noticia.php?item=10338>

*Segon*

Prorrogar el termini d'informació pública, de tal forma que el còmput de 45 dies establit en la Resolució número 2120, de 20.5.2024, s'iniciarà a partir de la nova publicació en el DOGV.

*Tercer*

Efectuar durant este període les consultes corresponents a les administracions públiques afectades, amb petició dels informes exigibles conforme amb la legislació sectorial, així com, si és el cas, realitzar les consultes a les empreses subministradores d'aigua, energia elèctrica, gas, telefonia i telecomunicacions, a fi de l'emissió d'un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística, amb remissió de tota la documentació, inclòs el projecte d'urbanització.»

  

La Vila Joiosa, 26 de novembre de 2024

Marcos Enrique Zaragoza Mayor

Alcalde
Diari Oficial de la Generalitat Valenciana


Sumari del DOGV 9907, del 02-08-2024 (2024/8025)

RESOLUCIÓ de 26 de juliol de 2024, del director general de Funció Pública, per la qual es publica la llista provisional de persones admeses i excloses per a les proves selectives d'accés al cos d'Especialistes en l'administració del medi ambient, C1-05, cos especial, convocatòria 34/24, promoció interna, pel sistema de concurs oposició, corresponents a l'oferta d'ocupació pública de 2024 per a personal de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9907

Data del DOGV
:   02-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8025

CVE
:   IXUY-K-5684-9769

Data del document
:   26-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

D'acord amb el que estableix l'article 15 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i la base 6 de l'Orde 31/2024, de 14de juny, de la Conselleria d´Hisenda, Economia i Administració Pública, de la convocatòria anteriorment citada (DOGV núm. 9878, de 26.06.2024),

RESOLC

*Primer*

Publicar la llista provisional de persones admeses que es relacionen en l'annex I de la present resolució.

*Segon*

Publicar la llista provisional de persones excloses, amb expressió dels motius de la seua exclusió, que es relacionen en l'annex II de la present resolució.

Les persones aspirants disposen d'un termini de 10 dies hàbils, comptats a partir de l'endemà al de la publicació d'aquesta Resolució en el *Diari Oficial de la Generalitat Valenciana*, per a esmenar les errades que hagen motivat la seua no admissió o presentar les al·legacions que consideren convenients, que es formularan exclusivament de manera electrònica seguint el tràmit específic, d'ús obligatori, d'acord amb l'apartat 6 de l'article 66 de la Llei 39/2015, d'1 d'octubre, del procediment administratiu comú de les administracions públiques.

Al tràmit anteriorment esmentat, es podrà accedir, a través del formulari habilitat en el portal de l'Administració de la Generalitat <https://breu.gva.es/b/L6PyaDjUb9>  (seleccionant convocatòria i presentació autenticada).

  

València, 26 de juliol de 2024

Javier Lorente Gual

Director general de Funció Pública

Esta disposició conté annexos. Consulteu-ne la versió en PDF.